**Štatút súťaže**

**„Súťaž o balíček výrobkov DOGGO od TAURISU“**

17.5. 2022

**Úvod**

**Spoločnosť TAURIS. a.s. vyhlasuje „Súťaž o balíček výrobkov DOGGO od TAURISU“ podľa pravidiel uvedených v tomto štatúte.**

**I. Predmet súťaže**

1. Organizátorom súťaže „o balíček výrobkov DOGGO od TAURISU“ (ďalej len „súťaž“) je spoločnosť TAURIS. a.s., ., so sídlom Potravinárska 6, P.O.Box 174, 979 01 Rimavská Sobota IČO: 36773123, zapísaná v Obchodnom registri Banská Bystrica, oddiel: Sa, vložka číslo 896/S (ďalej len „organizátor“)

2. Účelom súťaže je propagácia a podpora predaja služieb organizátora.

3. Predmetom súťaže je výhra, ktorá obsahuje psie pamlsky od spoločnosti Tauris. Výhra obsahuje balík psích pamlskov DOGGO, o ktorý súťažiaci hrajú na facebooku a instagrame tak, že v komentári pod súťažným príspevkom na stránke www.facebook.com/PamlskyPrePsy alebo [www.instagram.com/pamlskyprepsy/](http://www.instagram.com/pamlskyprepsy/) napíšu meno svojho psa, označia priatela a musia followovať oba účty.

**II. Podmienky súťaže**

1. Účastníkom súťaže (ďalej len „súťažiaci“) a výhercom v súťaži sa môže stať, ktorýkoľvek užívateľ sociálnej siete Facebook alebo Instagram, ktorý je zároveň fanúšikom fanstránky www.facebook.com/PamlskyPrePsy alebo www.instagram.com/pamlskyprepsy a ktorý súhlasí s pravidlami súťaže a s týmto štatútom.

2. Podmienkou súťaže je, že súťažiaci súhlasí, že v prípade jeho výhry, organizátor na fanstránke (uvedenej v bode II. 1.) zverejní jeho facebook nick alebo meno a priezvisko.

3. Do súťaže sa nemôžu zapojiť zamestnanci organizátora a partnera, ako ani osoby týmto osobám blízke (v súlade s definíciou § 116 Občianskeho zákonníka – časť vety pred bodkočiarkou). Ak sa preukáže, že výherca súťaže je touto osobou, nemá právny nárok na výhru, výhra sa mu neodovzdá a zostáva k dispozícii organizátorovi súťaže.

4. Organizátor po ukončení súťaže bezprostredne určí výhercov.

5. Po ukončení súťaže môže výherca výhernú cenu prijať, alebo odmietnuť. Cena môže byť výhercovi doručená alebo odovzdaná osobne v sídle organizátora súťaže (podľa bodu I. 1.). Podmienkou pre doručenie výhry je, aby výherca po výzve organizátora poskytol svoje osobné údaje nevyhnutné pre doručenie výhry podľa Článku 6 odseku 1, písmena b) Nariadenia Európskeho parlamentu a Rady (EÚ) 2016/679 (ďalej len GDPR).

6. Súťažiaci svojou účasťou v súťaži:

a) vyhlasuje, že:

i. je občanom SR;

ii. má viac ako 16 rokov alebo iii. ak má menej ako 16 rokov, všetky súhlasy na poskytnutie osobných údajov poskytol alebo schválil jeho zákonný zástupca podľa Článku 8 odseku 1 Nariadenia (GDPR);

b) vyhlasuje, že všetky údaje a skutočnosti uvádzané súťažiacim v súvislosti so súťažou sú úplné a pravdivé, berie na vedomie, že v prípade, ak by tieto údaje a skutočnosti neboli úplné a pravdivé, zodpovedá v plnom rozsahu za škodu, ktorú týmito neúplnými a nepravdivými údajmi a skutočnosťami spôsobí, a zaväzuje sa takúto škodu v plnom 2 rozsahu nahradiť.

**III. Priebeh súťaže, podmienky a čas trvania súťaže**

1. Súťaž sa uskutoční od 18.5.2022 do 31.5.2025 do 12:00 hod.

2. Úlohou súťažiaceho je napísať do komentára pod príspevok meno svojho psa, označiť priatela a musia followovať oba účty na stránke www.facebook.com/PamlskyPrePsy aj [www.instagram.com/pamlskyprepsy/](http://www.instagram.com/pamlskyprepsy/)

2. Používanie viacerých facebookových identít jedným súťažiacim je zakázané. Porušenie tohto ustanovenia môže viesť k vylúčeniu súťažiaceho zo súťaže.

3. Do žrebovacej databázy bude zaradený každý súťažiaci len raz, bez ohľadu na počet komentárov, ktoré pod súťažným statusom vytvoril.

4. Súťaž bude ukončená 31.5.2022, o 12:00 hod. bude vyhlásený 1 výherca na Facebooku, na timeline facebookovskej stránky Pamlsky DOGGO www.facebook.com/PamlskyPrePsy, v rámci nového statusu a na IG stories [www.instagram.com/pamlskyprepsy/](http://www.instagram.com/pamlskyprepsy/)

5. Žrebujeme jedného výhorcu, ktorý musí splniť všetky podmienky súťaže.

6. Súťažiaci s vylosovaným komentárom získavajú cenu uvedenú v časti IV.

**IV. Cena pre výhercov**

Balíček pamlskov pre psov DOGGO od Taurisu.

(nepeňažná výhra nepresahuje 350 €, je oslobodená od dane podľa § 9 ods. 2 písm. m) zákona o dani z príjmov)

**V. Odovzdávanie výhier**

1. Organizátor po ukončení súťaže bezprostredne určí výhercov. Organizátor výhru oznámi výhercovi prostredníctvom súkromnej správy na jeho facebook alebo instagram konto a požiada ho o zaslanie jeho osobných údajov v rozsahu: meno, priezvisko adresa za účelom doručenia výhry. Organizátor nezávisle od toho požiada výhercu o telefónne číslo aby ho mohol kontaktovať za na poskytnutie súčinnosti potrebnej na realizáciu doručenia výhry.

2. Ak výherca nezašle súhlas s prevzatím výhry a údaje potrebné pre odovzdanie výhry do 24 hodín od termínu, keď bol prvýkrát kontaktovaný na časovej osi stránky,

www.facebook.com/PamlskyPrePsy a [www.instagram.com/pamlskyprepsy/](http://www.instagram.com/pamlskyprepsy/), spôsobuje mu to zánik práva na výhru a výhru získava vyžrebovaný náhradník.

3. Výhra (uvedená v časti IV.) bude výhercovi zaslaná poštou alebo inou formou po dohode s organizátorom. Organizátor si vyhradzuje právo zmeniť formu odovzdania výhry.

4. V prípade, ak sa výhercom stane osoba mladšia ako 18 rokov alebo osoba bez spôsobilosti na právne úkony, alebo osoba s obmedzenou právnou spôsobilosťou na právne úkony, výhra bude odovzdaná jej zákonnému zástupcovi po preukázaní oprávnenia zástupcu konať v mene zastúpeného výhercu.

**VI. Ochrana osobných údajov**

1. Spracúvanie osobných údajov bude vykonávané v súlade s Nariadením Európskeho parlamentu a Rady (EÚ) 2016/679 (GDPR) a zákona č. 18/2018 Z .z.

2. Organizátor v priebehu súťaže nespracúva osobné údaje súťažiacich.

3. Osobné údaje výhercov, alebo kontaktovaných náhradníkov, budú spracúvané na základe ich súhlasu s pravidlami súťaže podľa Článku 6 odseku 1, písmena a) Nariadenia (GDPR).

4. Osobné údaje výhercov, nevyhnutné pre doručenie výhry, budú spracúvané podľa Článku 6 odseku 1, písmena b) Nariadenia (GDPR).

5. Účastníci súťaže majú podľa Nariadenia Európskeho parlamentu a Rady (EÚ) 2016/679 a zákona č. 18/2018 Z .z. ako dotknuté osoby nasledovné práva:

a) kedykoľvek od organizátora súťaže požadovať prístup k osobným údajom. Na základe písomnej žiadosti organizátor súťaže poskytne informáciu, aké kategórie osobných údajov sú spracúvané, za akým účelom, komu boli osobné údaje poskytnuté a aká je predpokladaná doba uchovávania osobných údajov.

b) kedykoľvek požadovať opravu nesprávnych osobných údajov, prípadne ich doplnenie, ak sú neúplné.

c) požadovať výmaz osobných údajov, ktoré už nie sú potrebné na účel, pre ktoré boli pôvodne získané alebo spracúvané.

d) požadovať obmedzenie spracúvania osobných údajov. Na základe písomnej žiadosti je možné organizátora súťaže požiadať, aby s osobnými údajmi ďalej nepracoval, pokým sa nevyjasní, či sú spracúvané údaje presné, prípadne či námietka proti spracúvaniu osobných údajov bola vznesená odôvodnene.

e) na prenosnosť Vašich osobných údajov - ak je to technicky možné, môžete požadovať, aby Vám spoločnosť poskytla Vaše osobné údaje, ktoré ste jej poskytli a ktoré spracúva v elektronickej podobe.

f) udelený súhlas kedykoľvek odvolať rovnakým spôsobom, akým ste ho spoločnosti udelili. V takom prípade nebudú Vaše osobné údaje ďalej spracúvané a spoločnosť ich v súlade s požiadavkami GDPR a zákona o ochrane osobných údajov vymaže. Odvolanie súhlasu nemá vplyv na zákonnosť spracúvania Vašich osobných údajov pred odvolaním súhlasu.

g) V prípade, že sa domnievate, že v súvislosti so spracúvaním Vašich osobných údajov boli porušené Vaše práva, máte právo podať sťažnosť dozornému orgánu – Úradu na ochranu osobných údajov Slovenskej republiky, Hraničná 12, 820 07 Bratislava 27, tel. 02 323 132 14, e-mail:

statny.dozor@pdp.gov.sk, https://dataprotection.gov.sk/uoou/sk.

6. Pre využitie vyššie uvedených práv je nutné aby ste zaslali žiadosť na adresu uvedenú v bode I.1

7. Ak o to požiada dotknutá osoba, informácie jej môže organizátor poskytnúť aj ústne, ak dotknutá osoba preukáže svoju totožnosť.

**VII. Záverečné ustanovenia**

1. Cena v súťaži nie je vymáhateľná súdnou cestou. Cenu nie je možné vymeniť za finančnú hotovosť. Výherca môže po dohode s organizátorom súťaže posunúť cenu inému záujemcovi, ktorý bude súhlasiť so spracúvaním jeho osobných údajov pre doručenie výhry. V prípade akýchkoľvek pochybností o splnení pravidiel súťaže rozhodne o ďalšom postupe organizátor.

2. Výhra odovzdaná výhercovi predstavuje výhru pred zdanením a organizátor nenesie zodpovednosť za akékoľvek daňové povinnosti vyplývajúce z prijatia výhry výhercom.

3. Pravidlá tejto súťaže budú k dispozícii na požiadanie u organizátora súťaže a na fanstránke www.facebook.com/PamlskyPrePsy Organizátor si vyhradzuje právo na skrátenie súťaže, jej prerušenie alebo zmenu pravidiel. Akúkoľvek zmenu pravidiel súťaže oznámi organizátor na svojej fanstránke www.facebook.com/PamlskyPrePsy

4. Súťaž nie je sponzorovaná, schvaľovaná ani inak spojená so spoločnosťou Facebook a spoločnosť Facebook je kompletne oslobodená od záväzkov každým účastníkom.